पुलिस ने जुगाड़ में विस्फोटकों का जखीरा पकड़ा, आरोपी भागा
कार्यालय संवाददाता | गंगापुर सिटी
सदरथाना पुलिस ने रविवार को एक बड़ी कार्रवाई करते हुए विस्फोटकों का बड़ा जखीरा बरामद किया है। विस्फोटकों का यह जखीरा एक जुगाड़ में था, हालांकि जुगाड़ का चालक पुलिस को देखकर पास ही खेतों में भाग गया जिसकी तलाश की जा रही है।
सदर थानाधिकारी विनोद कुमार ने बताया कि गंगापुर पुलिस की स्पेशल टीम के सदस्य कांस्टेबल कैलाश चंद ने तलावड़ा पुलिस चौकी पर आकर चौकी प्रभारी बृजेंद्र सिंह नरूका को बताया कि नारायणपुर गांव में चौक के पास एक जुगाड़ में भारी मात्रा में विस्फोटक रखा हुआ है, उनकी टीम के बाकी साथी मौके पर मौजूद हैं। सूचना मिलने के बाद सहायक उप निरीक्षक बृजेंद्र सिंह कांस्टेबल महेश सिंह और कैलाश के साथ मौके पर पहुंचे तो वहां काफी मात्रा में विस्फोटक पदार्थ जुगाड़ में भरे हुए थे। विस्फोटकों में अमोनियम नाइट्रेट, जिलेटिन की छड़ें और डिटोनेटर फ्यूज वायर शामिल था। मौके पर मौजूद पुलिसकर्मियों ने बताया कि सूचना मिलने के बाद वे गुप्त रूप से मौके पर पहुंचे थे लेकिन उन्हें आता देखकर जुगाड़ का चालक पास ही खेतों में घुस गया, हालांकि उसे खोजने का काफी प्रयास किया गया लेकिन वह नहीं मिला। सूचना मिलने के बाद गांव के भी काफी लोग मौके पर जमा हो गए। पुलिस ने आगे की कार्रवाई के लिए गांव के लोगों से गवाही के लिए आगे आने को कहा गांव का कोई भी व्यक्ति इसके लिए तैयार नहीं हुआ। बाद में सहायक उप निरीक्षक कृष्णावतार भी मौके पर पहुंच गए और विस्फोटकों को पुलिस की जीप से सदर थाना पहुंचाया। पुलिस ने एक्सप्लोसिव एक्ट के तहत मामला दर्ज कर लिया है।
खनन में आता है काम
थानाधिकारीविनोद कुमार के अनुसार आमतौर पर इस प्रकार का विस्फोटक खानों में विस्फोट करने के काम आता है लेकिन वैध रूप से खनन करने वालों के पास इसका बाकायदा लाइसेंस होता है लेकिन चूंकि यहां लाइसेंस के बिना यह विस्फोटक मिला है जाहिर है इसका इस्तेमाल अवैध खनन में किए जाने की संभावना है। अगर ये देश विरोधी ताकतों के हाथ लग जाए तो तबाही हो सकती थी।
येबरामद : जोविस्फोटक बरामद किए गए हैं उनमें 50 किलो के चार कट्टों में रखा करीब 200 किलो अमोनियम नाइट्रेट और प्लास्टिक की पन्नियों में पैक 400 छड़ें मिली हैं। इसके अलावा डिटोनेटर फ्यूज वायर के 8 बंडल भी मिले हैं, हर बंडल में 375 मीटर तार है यानि कुल 3000 मीटर डिटोनेटर फ्यूज वायर बरामद किया गया है।
तलाश जारी
^विस्फोटकोंको जब्त कर लिया गया है। हालांकि आरोपी मौके से फरार हो गया, लेकिन तलाश जारी है। जखीरे में 200 किलो अमोनियम नाइट्रेट, 400 जिलेटिन की छड़ें और करीब तीन हजार मीटर डिटोनेटर फ्यूज वायर शामिल है। विस्फोटकों का कोई लाइसेंस मौके पर नहीं मिला है, एक्सप्लोसिव एक्ट की के तहत मामला दर्ज कर लिया गया है। -विनोदकुमार, थानाधिकारी, थाना सदर
अमोनियम नाइट्रेट
डिटोनेटर वायर
जिलेटिन की छड़ें
hin_Deva bho_Deva hin_Deva hin_Deva hin_Deva hin_Deva hin_Deva mag_Deva hin_Deva awa_Deva kas_Deva awa_Deva